KJM1140: Eksamensresultater V2023: synes det er pent!

Et nøkkelkonsept som vi har hatt på emnet har vært fokus på forståelse, og mindre fokus på pugging. Vi har også vært veldig opptatt av at team og studentene skal være bevisste på hva som er læringsmål, og at oppgaver som gjennomgås på gruppetimer er høyst læringsmål/eksamensrelevante. Det har også vært fokus på at studentene skal kunne anvende kunnskapene i oppgaver, og ikke bare gjengi informasjon.

Steven og Andreas har hatt tett kontakt om det pedagogiske/didaktiske, helt fram til eksamensretting, samt jevlige møter med gruppe/lab-staff.

Vi har også hatt 3 frivillige prøveksamener, hvor studenter har kunne levere og få kommentarer på styrker og svakheter, og bli kjent med eksamensform.

Vi har også hatt fokus på gjesteforelesninger, med to forelesninger fra OUS (Katja Elgstøen og Jo Waaler), elektrokjemi-gruppen (Sakis), og katalyse (Unni). Dette har vært veldig populært.

Vi har også hatt frivillig pizza-kveld med NMR spektroskopi og metabolomikk (ikke pensum), som var godt besøkt.

Tilbakemeldinger på emnet via nettskjema var overall veldig gode, og forelesninger og grupper hadde få negative kommentarer. Noen syntes at det brukte litt lang tid på de første kapitlene. Hensikten her var å sikre at fundamentale aspekter var skikkelig dekket, men kunne sikkert ha gått litt fortere. Det var også etterlyst at del om proteiner burde kommet før lab. Dette bør kunne løses i V24, da V23 var preget av en feil på fakultetet som gjorde at undervisningen startet senere enn vanlig.

Det var gitt en dobbelttime i uke til forelesninger, i kontrast til de vanlig 2 dobbelttimene. Dette var kun fordi vi ønsket å unngå kollisjoner med KJM2500, som har vært en kronisk frustrasjon til studentene og forelesere.

Men lab var mere uenighet om. Her er fra nettskjema-besvarelser. Disse er også beslektet med inntrykket til lab-teamet; se lengre ned for tiltak som skal gjøres til neste gang.

**Tilbakemeldinger fra studenter på lab:**

* Labkurset har vært relativt lærerikt og datalab synes jeg har vært en fin forandring.
* Syntes labbene var dårlig. Forsto aldri hva vi holdt på med og fikk aldri svar på det i laboppgaven. Var veldig mye unødvendig der som ikke ga mening og tenkte det skapte bare forvirrelse. I tillegg til dette var labbene satt dårlig opp. Var flere steg som kunne gått mye raskere hadde det blitt planlagt bedre. Måtte feks vente 1.5 time på å kjørt prøven gjennom en gel i lab 2/3. Da var klokken allerede veldig sent og det var gode muligheter til å kjøre flere samtidig, men det ble bare kjørt en om gangen. Rett før den ene gruppen var ferdig innså lablærer at vi kunne kjøre to samtidig selv om vi hadde spurt om dette mye tidligere. Datalabbene ga heller ikke så mye mening, men likte programmet vi brukte. Første datalab var verre da det var dårlig forklart i laboppgaven for hvordan vi skulle gjøre det, og da slet jeg med å vite hva man skulle gjøre. Har ikke god nok programmeringsevne så hadde vært fint med en bedre oppskrift. Den andre labrapporten vi skulle levere likte jeg absolutt ikke. Det var veldig mye og vanskelig å finne nødvendig informasjon. Fikk ingenting ut av det og tok alt for lang tid å skrive. I tillegg tok det lang tid før man fikk de tilbake så man hadde glemt alt man hadde gjort på labben.
* Labkurset var bra, kunne fått litt info om hva laben dreiet seg om før vi møtte opp. Men labheftene var forståelig med god kunnskap og prelabene var gode, så følte at det gikk greit
* Labkurset har vært bra
* Jeg syntes datalabene var lærerike og at nivået var passe (jeg føler at jeg har god kontroll på programmering fra før), men i den siste datalaben fikk vi ikke gjort alle oppgavene fordi vi ikke hadde kommet så langt i pensum. Den første labrapporten som var utfylling fikk jeg lite ut av. Her kunne vi heller ha skrevet mesteparten selv, og heller fått en liste med ting som må være med/besvares i rapporten. Den andre labrapporten fikk jeg mer ut av
* Dårlig. Synes mange av labbene er altfor omfattende til å lære noe av dem. De går ikke parallellt med hva vi lærer, og har ikke bidratt til økt læring hos meg da jeg ikke har forstått hva jeg har gjort. Labrapportene har også vært veldig krevende. Datalab har vært bra da man lærer mye visuelt om proteiner bla. men der også synes jeg vi burde lært mer om det vi skal holde på med på forhånd slik at vi har mer knagger å feste denne nye informasjonen på.
* Veldig bra og lærerike

Tiltak til lab, etter diskusjon med deler av lab-team:

! Fokus på læringsmål til laboppgaver på nettsider og LUB´er. Gjøres først. Så, kalibrere endringer som skal gjøres som følger av disse læringsmålene.

**Andreas/Steven/Ute har redigert LUB´er for emnet i EpN for V24.**

**Vi har også laget forslag til læringsmål for lab, se eksempel som kan overføres til neste semestere (ført inn i kolonne for resurrser/pensum):** [**https://www.uio.no/studier/emner/matnat/kjemi/KJM1140/v23/timeplan/index.html#2-1**](https://www.uio.no/studier/emner/matnat/kjemi/KJM1140/v23/timeplan/index.html#2-1)

**!** FørLab 1 om proteinstruktur: Må vite mere om proteiner på forhånd. En ekstra tilbudsdag, f.eks.? Noen savner å skrive rapport og ikke multiple choice. Kanskje de kan ha også åpent svar boks i tillegg til multiple choice, så de kan velge? **Gjøres når Canvas side er aktiv. Andreas tar dette?**

Lab 2 Lysozym del 1; Lab 3 Lysozym del 2. I stedet for utfylling: kort rapport, maks. 3 sider ( + vedlegg som viser beregning), med samme format som KJM2400. **Fjerne eksempeltekst fra eksempelrapport, Andreas tar dette.**

Lab 4 Enzymkinetikk. Kutte ned lengde på målinger 12 til 8; kutter ned ca. en time av lab´en. Droppe del 4 (enzym og konsentrasjon); denne lager forvirring, ta dette som en gruppeoppgave. **Natalie fikser labhefte, kontakt henne om detaljer.**

Lab 5 Kutte ned på prelab´en, litt lang og ufokusert. Folk kommer med forskjellige bakgrunn i datahåndtering. Mere konkret oppgaver. Dummy-del kortes ned og gjøres i dedikert gruppetime. **Andreas tar denne.**

Droppe Lab 6, og i stedet ha NMR med Frode? Deler av «gamle» oppgave 6 i gruppetimer i stedet. **Steven hører med Frode, hvis ok for Ute.**